Babelscape/SREDFM huggingface dataset:
Αχλάδες

Το ακρωτήριο Αχλάδες αποτελεί το νοτιότατο άκρο της νήσου Ίου των Κυκλάδων. Βρίσκεται σε γεωγραφικές συντεταγμένες πλάτος 36°38΄32΄΄ Βόρειο και μήκος 25°21΄22΄΄ Ανατολικό. Στα βορειοανατολικά του ανοίγεται ο όρμος Μαγγανάρι (ή Μαγγανάρη) με τον ομώνυμο οικισμό. Σχεδόν ακριβώς προς τα νότια, σε απόσταση 18 χιλιομέτρων (9,7 ναυτικών μιλίων) από τις Αχλάδες βρίσκεται το Ακρωτήριο Μαυρόπετρα, που είναι το βορειότερο σημείο της νήσου Σαντορίνης.
Σιμίζου Σ-Παλς

Η Σιμίζου Σ-Παλς (ιαπωνικά: 清水エスパルス, "Σιμίζου Εσουπαρούσου") είναι επαγγελματική ομάδα ποδοσφαίρου από το Σιμίζου της Σιζουόκα στην Ιαπωνία. Διεξάγει τους εντός έδρας αγώνες της στο IAI Stadium Nihondaira χωρητικότητας 20.339 θεατών.

Ιδρύθηκε μόλις το 1991 και είναι μία από τις νεότερες επαγγελματικές ομάδες ποδοσφαίρου στην Ιαπωνία. Ο σύλλογος δημιουργήθηκε με την εμφάνιση της J.League το 1991 και αρχικά αποτελούταν από παίκτες που κατάγονταν αποκλειστικά από την ευρύτερη περιοχή της Σιζουόκα, ένα μοναδικό φαινόμενο την εποχή εκείνη.
Παιχνίδια πολέμου

Τα Παιχνίδια πολέμου ("WarGames") είναι αμερικανική κινηματογραφική ταινία επιστημονικής φαντασίας του 1983, σκηνοθετημένη από τον Τζων Μπάνταμ. Πρωταγωνιστούν οι ηθοποιοί Μάθιου Μπρόντερικ, Ντάμπνυ Κόουλμαν, Τζων Γουντ, Άλυ Σήντυ και Μπάρυ Κόρμπιν. Η υπόθεση της ταινίας, στην εποχή του Ψυχρού Πολέμου, παρακολουθεί τον μαθητή χάκερ Ντέιβιντ Λάιτμαν, ο οποίος χωρίς να το γνωρίζει αποκτά πρόσβαση στον WOPR, στρατιωτικό υπερυπολογιστή των ΗΠΑ προγραμματισμένο να αναλύει τις πιθανές εξελίξεις ενός πυρηνικού πολέμου. Ο Λάιτμαν «παίζει» με τον WOPR μία προσομοίωση επιθέσεως των Σοβιετικών, πιστεύοντας αρχικώς ότι είναι παιχνίδι υπολογιστή. Ο WOPR, που είναι συνδεδεμένος με το σύστημα ελέγχου των πυρηνικών όπλων των ΗΠΑ και δεν μπορεί να διακρίνει τη διαφορά ανάμεσα στην προσομοίωση και την πραγματικότητα, επιχειρεί να αρχίσει τον Τρίτο Παγκόσμιο Πόλεμο.

Η ταινία είχε μεγάλη εμπορική επιτυχία, αφού κόστισε 12 εκατομμύρια δολάρια και απέφερε ακαθάριστα έσοδα 79 εκατομμύρια μετά από 5 μήνες προβολής, μόνο από τις ΗΠΑ και τον Καναδά. Απέσπασε επίσης τρεις υποψηφιότητες για Βραβεία «Όσκαρ». Μία συνέχεια (σήκουελ) της ταινίας υπό τον τίτλο "WarGames: The Dead Code" βγήκε κατευθείαν σε DVD τον Ιούλιο του 2008.
Οίκος του Ντρε

Ο Οίκος του Ντρε, γαλλ. Maison de Dreux, είναι ένας πλάγιος κλάδος του Οίκου των Καπετιδών.
Τάγμα Αζόφ

Το Τάγμα Αζόφ () είναι εθελοντική μονάδα της εθνικής φρουράς της Ουκρανίας η οποία εδρεύει στη Μαριούπολη στην παράκτια περιοχή Αζοφικής θάλασσας. Το συγκεκριμένο τάγμα πήρε μέρος στις μάχες μεταξύ των φιλορωσικών αυτονομιστικών δυνάμεων και των Ουκρανών, τον Ιούνιο του 2014 κατά την διάρκεια της κρίσης στη νοτιοανατολική Ουκρανία.

Τα μέλη του Τάγματος είναι από την ανατολική Ουκρανία και μιλούν ρωσικά, ενώ μερικοί νεοσύλλεκτοι προέρχονται από τις ανατολικές πόλεις του Ντόνετσκ και Λουχάνσκ. Ο πρώτος διοικητής του συντάγματος ήταν ο ακροδεξιός Αντρίι Μπιλέτσκι (Andriy Biletsky), ο οποίος ηγήθηκε της νεοναζιστικής οργάνωσης "Patriot of Ukraine" και της "Εθνικόσοσιαλιστικής Συνέλευσης". Η μονάδα έχει κατηγορηθεί από την Ύπατη Αρμοστεία των Ηνωμένων Εθνών για τα Ανθρώπινα Δικαιώματα (OHCR) για εγκλήματα πολέμου, όπως μαζική λεηλασία, χρήση βασανιστηρίων, ξυλοδαρμούς αμάχων, απαγωγές δημοσιογράφων, ηλεκτροπληξία και εικονικούς πνιγμούς. Ακόμη, η μονάδα έχει συνδέθεί με νεοναζί, με μέλη που φορούν νεοναζιστικά και σύμβολα των SS. Η γερμανική τηλεόραση ZDF παρακολούθησε μαχητές του τάγματος των Αζοφ που φορούσαν κράνη με σβάστικες και παγανιστικούς ρούνους. Το σύμβολο της μονάδας που φέρουν στα μανίκια τους οι μαχητές του τάγματος είναι ένας πλάγιος Ρούνος, τυπικά είναι ένα αγκίστρι για λύκους (λυκοπαγίδα) το οποίο προφέρεται: Βόλφσανγκελ.

Στις 13 Απριλίου 2014, ο Υπουργός Εσωτερικών Arsen Avakov εξέδωσε διάταγμα που επιτρέπει τη δημιουργία νέων παραστρατιωτικών δυνάμεων από πολίτες μέχρι 12.000 άτομα.
Το Τάγμα Αζόφ δημιουργήθηκε στις 5 Μαΐου 2014 στο Μπερντιάνσκ.

Τον Σεπτέμβριο του 2014, το τάγμα του Αζόφ, εγγράφηκε στην Εθνική Φρουρά της Ουκρανίας ως Ειδική αστυνομική δύναμη.
Ανχέλικα Ριβέρα

Η Ανχέλικα Ριβέρα ("Angélica Rivera Hurtado", γενν. 2 Αυγούστου 1969) είναι Μεξικανή ηθοποιός, τραγουδίστρια και μοντέλο. Είναι η πρώην σύζυγος του πρώην Προέδρου του Μεξικού, Ενρίκε Πένια Νιέτο και πρώην Πρώτη Κυρία του Μεξικού.
Αβραάμ Βαπορίδης

Ο Αβραάμ Βαπορίδης (Εφέντη) () ή αλλιώς Αβραάμ Εφέντη (1855, Φερτέκι – 1911, Κωνσταντινούπολη), ήταν διακεκριμένος Έλληνας συγγραφέας, λόγιος και ιστορικός. Ήταν υψηλόβαθμος υπάλληλος της Οθωμανικής Αυτοκρατορίας υπηρετώντας σε διάφορες κυβερνητικές θέσεις και ήταν επιθεωρητής (Matbaalar Müfettişi) του Ελεγκτικού Συνεδρίου του Αυτοκρατορικού Υπουργείου Παιδείας.
Αγιαγκόζ

Το Αγιαγκόζ ή Αγιακόζ (Καζακικά: Аягөз, Ρωσικά: Сергиополь, πρώην όνομα: Σεργκιοπόλ) είναι πόλη περιφερειακής σημασίας στο ανατολικό Καζακστάν, διοικητικό κέντρο της Επαρχίας Αγιαγκόζ στην Περιφέρεια Ανατολικού Καζακστάν. Βρίσκεται στις όχθες του Ποταμού Αγιαγκόζ. Σύμφωνα με την απογραφή του 2009, η πόλη είχε πληθυσμό 37,537 κατοίκων, μειωμένος σε σύγκριση με το 1999 όπου η πόλη είχε πληθυσμό 38,470 κατοίκων.
Μπιουλμπιούλ Χατούν

Η Μπιουλμπιούλ Χατούν (τούρκικα: "Bülbül Hatun", ... - 1515) ήταν η τρίτη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Bülbül Hatun Aliyyetü'ş-Şân Hazretleri
Σταματίνα Τσιμτσιλή

Η Σταματίνα Τσιμτσιλή (Αθήνα, 31 Μαΐου 1982) είναι Ελληνίδα δημοσιογράφος και παρουσιάστρια.
Μπρέντα Ασνικάρ

H Μπρέντα Ντανιέλα Ασνικάρ Μεντόζα ("Brenda Daniela Asnicar Mendoza", 17 Οκτωβρίου 1991), ευρέως γνωστή ως Μπρέντα Ασνικάρ είναι Αργεντίνα ηθοποιός & τραγουδίστρια, που καθιερώθηκε μέσα από το ρόλο της ως Αντονέλλα στη σειρά .
Βιριδιάνα Αλατρίστε

Η Βιριδιάνα Αλατρίστε ("Viridiana Alatriste Pinal", 17 Ιανουαρίου 1963 - 25 Οκτωβρίου 1982) ήταν Μεξικανή ηθοποιός.

Γεννήθηκε στις 17 Ιανουαρίου 1963 στην Πόλη του Μεξικού. Ήταν κόρη της ηθοποιού Σίλβιας Πινάλ και του σκηνοθέτη Γουστάβο Αλατρίστε. Είχε μια μεγαλύτερη αδελφή από τον προηγούμενο γάμο της μητέρας της, την επίσης ηθοποιό Σίλβια Πασκέλ και δυο μικρότερα αδέλφια από τον επόμενο γάμο της μητέρας της, την τραγουδίστρια Αλεχάντρα Γκουσμάν και τον Λουίς Ενρίκε Γκουσμάν. Απο τον πατέρα της είχε δυο μικρότερα αδέλφια από τον επόμενο γάμο του, τον Πέδρο και την Άνχελα Αλατρίστε.

Το 1976 έκανε το ντεμπούτο στην ηθοποιία παίζοντας σε ταινίες, τηλενουβέλες και στο θέατρο μέχρι τον θανατό της.

Η Αλατρίστε πέθανε στις 25 Οκτωβρίου 1982 σε τροχαίο ατύχημα, καθώς έχασε τον έλεγχο του αυτοκίνητου και έπεσε σε μια χαράδρα.
Σάντσο ΣΤ΄ της Ναβάρρας

Ο Σάντσο ΣΤ΄ της Ναβάρρας ή Σάντσο ο Σοφός (βασκ.: "Antso VI", 21 Απριλίου 1132 - 27 Ιουνίου 1194) βασιλιάς της Ναβάρρας (1150 - 1194) ήταν γιος και διάδοχος του Γκαρσία Ραμίρεζ της Ναβάρρας και της Μαργαρίτας ντε Λ'Έγκλ. Ο Σάντσο ΣΤ΄ ήταν ο πρώτος μονάρχης που χρησιμοποίησε τον τίτλο βασιλιάς της Ναβάρρας, οι προηγούμενοι του χρησιμοποιούσαν τον τίτλο βασιλιάς της Παμπλόνα από το όνομα της πρωτεύουσας του βασιλείου. Η βασιλεία του ήταν γεμάτη από συγκρούσεις με την Καστίλη και την Αραγωνία, ίδρυσε πολλά μοναστήρια και αρχιτεκτονικά αριστουργήματα, είναι ο πρώτος μονάρχης που έφερε την Ναβάρρα υπό Ευρωπαϊκή επίδραση.

Προσπάθησε να επαναφέρει το βασίλειο στα παλιά του σύνορα τα οποία είχαν μειωθεί σημαντικά με τις Συνθήκες του Τουντεζέν και του Καρριόν που υπέγραψε με την Καστίλη και την Αραγωνία τα πρώτα χρόνια της βασιλείας του, η Συνθήκη της Σόρια επικυροποίησε περισσότερο τις προηγούμενες συνθήκες. Μπροστά στον κίνδυνο να δεχτεί επίθεση στις δυτικές περιοχές της Ναβάρρας ο Σάντσο ίδρυσε το 1181 μια σειρά από πόλεις.
Με τον κόμη Ραϋμόνδο Βερεγγάριο Δ΄ της Βαρκελώνης είχε εχθρικές σχέσεις αλλά με τον γιο του Αλφόνσο Β΄ της Αραγωνίας έκανε ειρηνική συνθήκη λαμβάνοντας την Μουρκία ενώ υπέγραψαν σύμφωνο κοινής υποστήριξης σε περίπτωση που δεχτούν επίθεση από την Καστίλη.
Χρήστος Αθανίτης

Ο Χρήστος Αθανίτης (29 Νοεμβρίου 1921 - 27 Ιουλίου 2004) του Νικολάου, ήταν Έλληνας δικηγόρος και πολιτικός. Υπηρέτησε ως βουλευτής από το 1961 ως το 1963.
Τζούλια Κάβανα

Η Τζούλια Κάβανα ("Julia Kavanagh", 7 Ιανουαρίου 1824 – 28 Οκτωβρίου 1877), αναφερόμενη εξελληνισμένα και ως Ιουλία Κάβαναχ, ήταν Ιρλανδή μυθιστοριογράφος.
Οίκος του Εβρέ

O Οίκος του Εβρέ (Évreux) είναι μία ευγενής Οικογένεια της Γαλλίας, που είναι πλάγιος κλάδος του Οίκου των Καπετιδών. Η άνθηση του Οίκου είναι από τις αρχές του 14ου αι. ως τα μέσα του 15ου. Ενός κλάδου του τα μέλη έγιναν βασιλείς της Ναβάρρας.
Ζαν ντ'Αβωγκούρ

Η Ζαν ντ'Αβωγκούρ (περ. 1300 – 28 Ιουλίου 1327) ήταν Βρετόνη ευγενής.
Δημοκρατικόν Εθνικόν Κόμμα

Το Δημοκρατικόν Εθνικόν Κόμμα ήταν ένα πολιτικό κόμμα της Κύπρου, που υποστήριζε την ένωση της Κύπρου με την Ελλάδα.
Γκιουλρούχ Χατούν

Η Γκιουλρούχ Χατούν (Οθ. Τούρκικα:گل رخ خاتون) (Τούρκικα: "Gülruh Hatun") ήταν η πέμπτη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Gülruh Hatun Aliyyetü'ş-Şân Hazretleri
Οίκος του Αρτουά

Ο Οίκος του Αρτουά ήταν ένας πλάγιος κλάδος του Οίκου των Καπετιδών.
Επικράτεια Όρμου Τζέρβις

Η Επικράτεια Όρμου Τζέρβις (αγγλικά: "Jervis Bay Territory") είναι επικράτεια της Κοινοπολιτείας της Αυστραλίας. Παραδόθηκε από την πολιτεία της Νέας Νότιας Ουαλίας στην κυβέρνηση της Κοινοπολιτείας το 1915, ώστε η ομοσπονδιακή πρωτεύουσα της Καμπέρας να έχει πρόσβαση στη θάλασσα.

Διευθυνόταν από το Υπουργείο Εσωτερικών (και αργότερα από το Τμήμα της Πρωτεύουσας), σαν να ήταν μέρος της Επικράτειας της Αυστραλιανής Πρωτεύουσας, αν και ήταν πάντα ένα ξεχωριστό έδαφος της Κοινοπολιτείας. Η αντίληψη ότι αποτελεί μέρος της Επικράτειας της Αυστραλιανής Πρωτεύουσας πηγάζει από το γεγονός ότι σύμφωνα με τους όρους του νόμου για την αποδοχή της επικράτειας του Όρμου Τζέρβις, οι νόμοι της Επικράτειας της Αυστραλιανής Πρωτεύουσας ισχύουν για την περιοχή του Όρμου Τζέρβις. Το 1989, όταν η Επικράτεια της Αυστραλιανής Πρωτεύουσας πέτυχε αυτοδιοίκηση, το Τμήμα Τεχνών, Αθλητισμού, Περιβάλλοντος, Τουρισμού και Εδαφών ανέλαβε την ευθύνη για τη διοίκηση της Επικράτειας του Όρμου Τζέρβις και από τότε διαχειρίζεται από διάφορα Διαμερίσματα της Κοινοπολιτείας που ήταν υπεύθυνα του Υπουργού Εδαφών.
Χιουσνιουσάχ Χατούν

Η Χιουσνιουσάχ Χατούν (Οθ. Τούρκικα:حسن شاہ خاتون) (Τούρκικα: "Hüsnüşah Hatun", 1454 - 1513) ήταν η έκτη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Hüsn-ü Şah Hatun Aliyyetü'ş-Şân Hazretleri
Δουκάριος

Ο Δουκάριος ήταν Γαλάτης της φυλής των Ινσούβρων, που πολέμησε στο πλευρό του Αννίβα κατά τον Β΄ Καρχηδονιακό Πόλεμο.

Σύμφωνα με τον Τίτο Λίβιο, ήταν αυτός ο οποίος, στη μάχη της λίμνης Τρασιμένης (217 π.Χ.), σκότωσε τον επικεφαλής του ρωμαϊκού στρατού, τον ύπατο Γάιο Φλαμίνιο Νέπο. Στη διάρκεια της μάχης, ο Δουκάριος αναγνώριζε το πρόσωπο του Φλαμίνιου και θέλοντας να εκδικηθεί για τις πράξεις του ενάντια στο λαό του, όρμησε με το άλογο προς αυτόν. Αφού σκότωσε τον ακόλουθό του, που μπήκε στη μέση, διαπέρασε τον Φλαμίνιο με το δόρυ του.
Υέκτα Ουζούνογλου

μικρογραφία| Υέκτα Ουζούνογλου , Vaclav Havel 2006

 Ο Υέκτα Ουζούνογλου (τουρκικά: Yekta Uzunoğlu, κουρδικά: Yekta Geylanî (Υέκτα Γκευλάνι), 10 Μαΐου 1953, Σιλβάν της επαρχίας Ντιγιάρμπακιρ στην Τουρκία),μαχητής των ανθρωπίνων δικαιωμάτων. 

είναι Κούρδος συγγραφέας, μεταφραστής, ιατρός και επιχειρηματίας με Κούρδο-Αρμένικες ρίζες. Εκτός των επαγγελμάτων του, δραστηριοποιήθηκε ολόκληρη τη ζωή του και ως Κούρδος ακτιβιστής. Επικεντρώνεται π.χ. για την καταστολή της κουρδικής μειονότητας στην Τουρκία, στο Ιράν και στο Ιράκ. Είναι δημιουργός των μεταφράσεων μεταξύ άλλων τμήματος της Βίβλος και των έργων του Karel Čapek (Κάρελ Τσάπεκ) από την τσεχική στην κουρδική και αντίστροφα της κουρδικής ποίησης και πεζογραφίας στην τσεχική και γερμανική.

Το 1970 έφυγε στο Παρίσι να σπουδάσει την γαλλική γλώσσα στο "Ινστιτούτο de Touraine." Μετά του στρατιωτικού πραξικοπήματος στην Τουρκία το Μάρτιο του 1971 έλαβε υποτροφία για σπουδές στην Σοσιαλιστική Δημοκρατία της Τσεχοσλοβακίας. Με επιτυχία έμαθε την τσεχική γλώσσα και το 1979 αποφοίτησε τη Σχολή της Γενικής Ιατρικής του Πανεπιστημίου Καρόλου της Πράγας.

Το έτος 1978 ήταν συνιδρυτής του Κουρδικού Ημισελήνου, ανάλογο του Ερυθρού Σταυρού στις ισλαμικές χώρες. 

Το 1979 δεν του είχε δοθεί παράταση της βίζας και είχε απελαθεί από τη Σοσιαλιστική Δημοκρατία της Τσεχοσλοβακίας. Το Δεκέμβριο του 1979 είχε εγκριθεί, από τους εκπροσώπους του Διεθνούς Ερυθρού Σταυρού στη Γενεύη, μαζί με το Γερμανό δικηγόρο τον καθηγητή Mönch, ως πρόεδρος της αντιπροσωπείας του Κουρδικού Ημισελήνου.

Με την υποστήριξη της Ομοσπονδίας Γαλλία – Κουρδιστάν, τιμήθηκε με υποτροφία στο περίφημο Ινστιτούτο Παστέρ του Παρισιού. Αντ΄ αυτού όμως, το Μάρτιο του 1980 αναχώρησε ως ανθρωπιστικός υπάλληλος της οργάνωσης Γιατροί χωρίς σύνορα στο Κουρδιστάν του Ιράν και ακολούθως στο Ιρακινό Κουρδιστάν. Το Νοέμβριο του ίδιου έτους λόγω της δράσης του η τουρκική κυβέρνηση, του κατάσχεσε το διαβατήριο. Το 1981 απόκτησε καθεστώς πρόσφυγα στην Ομοσπονδιακή Δημοκρατία της Γερμανίας, όπου συνεργάζονταν με τη διεθνή ανθρωπιστική οργάνωση Διεθνής Αμνηστία. Δυο χρόνια αργότερα ήταν ένα από τα ιδρυτικά μέλη του "Institut Kurde de Paris"  "(Ινστιτούτου Κούρδων Παρισιού)" καθώς και του Κουρδικού Ινστιτούτου στην πρώην προσωρινή πρωτεύουσα της Δυτικής Γερμανίας τη Βόννη. Μέχρι το έτος 1988 ήταν διευθυντής του Ινστιτούτου αυτού.

Το  1986 η Τουρκία του αφαίρεσε οριστικά την υπηκοότητα, από το έτος 1996 όμως έχει αποκτήσει την γερμανική. Επί του παρόντος η Τσεχική Δημοκρατία είναι η χώρα της μόνιμης κατοικίας του. Το έτος 2006 έλαβε το βραβείο του František Kriegel (Φράντισεκ Κρίγκελ).
Κλάνιτσα

Η Κλάνιτσα (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 529 κατοίκους.
Καπετάν φάντης μπαστούνι

Το Καπετάν φάντης μπαστούνι είναι τίτλος ταινίας του ελληνικού κινηματογράφου, σε σενάριο και σκηνοθεσία Αλέκου Σακελλάριου, με βασικό πρωταγωνιστή τον Λάμπρο Κωνσταντάρα, η οποία προβλήθηκε πρώτη φορά το 1968.
Ο στρίγγλος που έγινε αρνάκι

Ο στρίγγλος που έγινε αρνάκι είναι ελληνική κωμική ταινία του 1968, σε παραγωγή Καραγιάννης - Καρατζόπουλος και σε σκηνοθεσία Αλέκου Σακελλάριου. Το σενάριο γράφτηκε από τον σκηνοθέτη, ο οποίος διασκεύασε ένα θεατρικό, δικό του και του Χρήστου Γιαννακόπουλου. Πρωταγωνιστούν οι Λάμπρος Κωνσταντάρας και Μάρω Κοντού.
Ζαν ντε Παντιέβρ

Η Ζαν ντε Παντιέβρ, γνωστή ως η Κουτσή, γεννηθείσα προς το 1319 και αποβιώσασα στις 10 Σεπτεμβρίου 1384, ήταν Δούκισσα της Βρετάνης, Αρχόντισσα της Μαγιέν, του Αβωγκούρ, του Λ'Αιγκλ και του Σατλωντρέν, Κόμισσα της Παντιέβρ και του Γκοελό, Υποκόμισσα της Λιμόζ, κόρη του Γκι της Βρετάνης, Υποκόμη της Λιμόζ και μετέπειτα Κόμη της Παντιέβρ, και της Ζαν, Αρχόντισσας του Αβωγκούρ και Κόμισσας του Γκοελό.
Spreading the Disease

Το Spreading the Disease (ως Ελληνικά:Σκόρπιζε την νόσο) είναι το δεύτερο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Οκτώβριο του 1985 μέσω της δισκογραφικής εταιρείας "Megaforce Records".

Αυτό ήταν το πρώτο άλμπουμ των Anthrax με τον Τζόι Μπελαντόνα στα φωνητικά και τον Φρανκ Μπέλο στο μπάσο. Ανέβηκε στο # 113 του Billboard στις Ηνωμένες Πολιτείες και έγινε το πρώτο άλμπουμ του συγκροτήματος που κατάφερε να μπει στα τσαρτ.

Οι Anthrax γύρισαν βίντεο κλιπ για το τραγούδι "Madhouse", το οποίο απορρίφθηκε από το τηλεοπτικό δίκτυο "MTV" λόγω του ότι θεωρήθηκε προσβλητικό για άτομα με νοητικά προβλήματα.
Οράτσιο Βέκι

Ο Οράτσιο Βέκι (Orazio Vecchi, βάπτιση Μόντενα 6 Δεκεμβρίου 1550 – Μόντενα 19 Φεβρουαρίου 1605) ήταν Ιταλός συνθέτης της ύστερης Αναγέννησης, γνωστός κυρίως για την κοσμική-ψυχαγωγική του μουσική , υπό τη μορφή της "μαδριγαλικής κωμωδίας" (δηλ. κωμωδίας με μαδριγάλια ).
Περιβαλλοντική αιτιοκρατία

Περιβαλλοντική αιτιοκρατία ή περιβαλλοντικός ντετερμινισμός είναι μια άποψη στη μελέτη της γεωγραφίας, ότι το φυσικό περιβάλλον θέτει όρια στην ανθρώπινη κοινωνική ανάπτυξη.
Μια προσέγγιση, του δέκατου ένατου και των αρχών του εικοστού αιώνα, που υποστήριξε ότι οι γενικοί νόμοι που επιζητούνται από τους ανθρωπογεωγράφους θα μπορούν να βρεθούν στις φυσικές επιστήμες.
Ως εκ τούτου, η γεωγραφία επικεντρώθηκε στη μελέτη του τρόπου με τον οποίο το φυσικό περιβάλλον επηρεάζει, ή ακόμα και προκαλεί, τον ανθρώπινο πολιτισμό και τις δραστηριότητες.
Χατιτζέ Σουλτάνα

Η Χατιτζέ Σουλτάνα (Οθ. Τούρκικα:خدیجه سلطان) (Τούρκικα: "Hatice Sultan", 1496 - 1543) ήταν κόρη του σουλτάνου Σελίμ Α΄ της Οθωμανικής Αυτοκρατορίας, αδελφή του σουλτάνου Σουλεϊμάν Α΄ του Μεγαλοπρεπή και θεία του Σελίμ Β΄.
Μπέλα Θορν

Η Αναμπέλα Έιβερι Θορν ("Anabella Avery Thorne", 8 Οκτωβρίου 1997) γνωστή απλά ως Μπέλα Θορν είναι Αμερικανίδα ηθοποιός, τραγουδίστρια, συγγραφέας & σκηνοθέτης.

Είναι περισσότερο γνωστή για το πρωταγωνιστικό της ρόλο ως Σίσι Τζόουνς στη νεανική σειρά του Disney Channel, "Shake It Up" αλλά και για τους ρόλους της στις κινηματογραφικές ταινίες "The DUFF (2015)," "Blended (2014) και Midnight Sun (2018)."

Τον Απρίλιο του 2018, ίδρυσε τη δισκογραφική εταιρία "FF Records" ενώ τον Νοέμβριο της ίδιας χρονιάς, δημιούργησε τη δική της σειρά καλλυντικών, με την επωνυμία "Thorne By Bella".
Καρακορούμ

thumb|250px|Αεροφωτογραφία του παγετώνα Μπαλτόρο στα κεντρικά Καρακορούμ. Διακρίνονται οι κορυφές Γκασερμπρούμ Ι και ΙΙ, οι οποίες έχουν ύψος μεγαλύτερο από 8.000 μέτρα
Τα όρη Καρακορούμ είναι μεγάλη οροσειρά στα σύνορα Πακιστάν, Ινδίας και Κίνας, στη νότια κεντρική Ασία. Η οροσειρά βρίσκεται ανάμεσα στην οροσειρά Κουνλούν στα βορειοανατολικά, το οροπέδιο του Θιβέτ στα ανατολικά, τα Ιμαλάια στα νοτιοανατολικά, την κοιλάδα του Ινδού στα νότια, το Χίντου Κους στα δυτικά και το Παμίρ στα βόρεια. Έχουν μήκος περίπου 500 χιλιόμετρα. 

Στα Καρακορούμ βρίσκεται η μεγαλύτερη συγκέντρωση κορυφών υψηλότερων από 8.000 μέτρα στη γη, συμπεριλαμβανομένου του Κ2, της δεύτερης ψηλότερης στη γη, με ύψος 8.611 μέτρα. Επίσης η οροσειρά είναι η περιοχή στη γη με τους περισσότερους παγετώνες εκτός των πολικών περιοχών. Ο παγετώνας Σιάτσεν με μήκος 70 χιλιόμετρα και ο παγετώνας Μπιάφο με μήκος 63 χιλιόμετρα είναι ο δεύτερος και τρίτος μακρύτερος παγετώνας έξω από τις πολικές περιοχές. Ο μεγαλύτερος όσον αφορά την έκταση είναι ο παγετώνας Μπαλτόρο. Σε αντίθεση με τους παγετώνες στον υπόλοιπο κόσμο, οι παγετώνες στα Καρακορούμ συνολικά έχουν αυξήσει ελαφρώς τη μάζα τους την τελευταία δεκαετία, αν και κάποιοι έχουν συρρικνωθεί.
Περίοδος περιφοράς

Η Περίοδος περιφοράς είναι ο χρόνος, που απαιτείται για ένα αντικείμενο, ώστε να πραγματοποιήσει μια πλήρη τροχιά γύρω από ένα άλλο αντικείμενο. Όταν αναφέρεται στην αστρονομία, χωρίς περαιτέρω διευκρινίσεις, αναφέρεται στην αστρική περίοδο για ένα αστρονομικό αντικείμενο, η οποία υπολογίζεται σε σχέση με τους αστέρες. Ειδικότερα, η περίοδος περιφοράς των πλανητών γύρω από τον Ήλιο καλείται "έτος", ενώ η περίοδος περιφοράς των δορυφόρων τους, όπως της Σελήνης γύρω από τη Γη, καλείται "μήνας".
Το Θαύμα της 34ης Οδού

Το Θαύμα της 34ης Οδού (Αγγλ. Miracle on 34th Street), γνωστό και ως Θαύμα στο Μανχάτταν είναι χριστουγεννιάτικη ταινία φαντασίας παραγωγής 1947, σε σκηνοθεσία Τζορτζ Σίτον. Η ταινία αποτελεί κινηματογραφική προσαρμογή του ομώνυμου διηγήματος του Βάλενταϊν Ντέιβις, το οποίο διασκευάστηκε για τη μεγάλη οθόνη από τον ίδιο τον Σίτον και έχει ως πρωταγωνιστές τη Μορίν Ο'Χάρα, τον Τζον Πέιν, τη Νάταλι Γουντ και τον Έντμοντ Γκουέν στο ρόλο του Άγιου Βασίλη. Η ταινία προτάθηκε για τέσσερα βραβεία Όσκαρ, μεταξύ των οποίων και για Όσκαρ Καλύτερης Ταινίας και κέρδισε τρία. Η ταινία προβάλλεται από την τηλεόραση στην Αμερική κατά τη διάρκεια των διακοπών των Χριστουγέννων.

Το 2005 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Another Lesson in Violence

Το Another Lesson in Violence είναι ζωντανά ηχογραφημένο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Century Media Records" τον Ιούλιο του 1997. Η ηχογράφηση του έγινε τέσσερις μήνες νωρίτερα στο κλαμπ "The Trocadero" του Σαν Φρανσίσκο. Η μίξη του ήχου έγινε στα "Hyde Street Studios" στις αρχές Απριλίου εκείνης της χρονιάς. Το 2007, επανεκδόθηκε σε μορφή βινυλίου στον περιορισμένο αριθμό των 500 αντιτύπων.

Το συγκεκριμένο άλμπουμ ήταν αποτέλεσμα της προσωρινής επανένωσης των Exodus, οι οποίοι διαλύθηκαν και πάλι ένα χρόνο αργότερα, για να επανενωθούν οριστικά το 2001. Στην αναφερόμενη περίοδο, τα φωνητικά ανέλαβε ο Πωλ Μπέιλοφ μετά από έντεκα χρόνια, ο Τομ Χάντινγκ επέστρεψε στα τύμπανα μετά την αποχώρηση του το 1989 και ο Τζακ Γκίμπσον ηχογράφησε για πρώτη φορά με το συγκρότημα.

Μέχρι το 2007, το συγκεκριμένο άλμπουμ είχε πουλήσει μόλις 8.700 αντίτυπα στις Ηνωμένες Πολιτείες.
Γιώργος Αλκαίος

Ο Γιώργος Αλκαίος (πραγματικό όνομα Γιώργος Βασιλείου),(23 Δεκεμβρίου 1971) είναι Έλληνας καλλιτέχνης και τραγουδιστής. Ξεκίνησε τη καριέρα του το 1989 μετά από εμφάνισή του σε ελληνικό reality show. Μετά από μια σύντομη πορεία υποκριτικής στην σκηνή, ο Αλκαίος αφοσιώθηκε στη μουσική. Το πρώτο του Single, "Τι Τι", τον έκανε δημοφιλή στην Ελλάδα. Το μουσικό στυλ που τον διακρίνει συνδυάζει ελληνικά και ανατολικά στοιχεία με τη σύγχρονη ποπ μουσική. Μέχρι σήμερα έχει διακριθεί με 5 πλατινένιους δίσκους και 9 χρυσά άλμπουμ. Ο Αλκαίος εκπροσώπησε την Ελλάδα στο Διαγωνισμό Τραγουδιού Eurovision 2010 με το τραγούδι "ΩΠΑ!".
Γεώργιος Πολίτης

Ο Γεώργιος Πολίτης ήταν αντιστράτηγος του ελληνικού Στρατού Ξηράς που υπηρέτησε σε πολύ σημαντικές θέσεις επί κυβερνήσεων Ανδρέα Παπανδρέου. Διετέλεσε αρχηγός της ΚΥΠ (ο τελευταίος πριν από τη μετονομασία της σε ΕΥΠ), διευθυντής Στρατιωτικού Γραφείου του πρωθυπουργού και αρχηγός της Εθνικής Φρουράς στην Κύπρο (Α/ΓΕΕΦ).
Λεωφόρος Κατεχάκη

Η Λεωφόρος Κατεχάκη είναι σημαντική λεωφόρος της Αθήνας η οποία ξεκινάει απ' τη Λεωφόρο Κηφισίας και οδηγεί προς την Λεωφόρο Μεσογείων, την περιοχή Παπάγου, την Πολυτεχνειούπολη Ζωγράφου και καταλήγει στην Περιφερειακή Οδό Υμηττού. Πήρε το όνομά της απ' τον στρατιωτικό και πολιτικό Γεώργιο Κατεχάκη. Το τμήμα της λεωφόρου από Μεσογείων έως Περιφερειακή Υμηττού επισήμως ονομάζεται "Παναγιώτου Κανελλοπούλου". Ανεπισήμως είναι γνωστό ως τμήμα της "Λεωφόρου Αλίμου-Κατεχάκη".
Καλφαγιάννειο Γυμνάσιο Φίλιας

Το Καλφαγιάννειο Γυμνάσιο Φίλιας το οποίο βρίσκεται στην Φίλια Λέσβου χτίστηκε το 1888 και λειτουργούσε σαν σπίτι. Από το 1900 άρχισε να λειτουργεί μέχρι το 1940 που άρχισε ο πόλεμος ,όταν και έκλεισε, λειτουργούσε ως δημοτικό. Μετά τον πόλεμο άνοιξε ξανά δηλαδή το 1945 και μέχρι τον Ιούνιο 1966 λειτούργησε ξανά ως δημοτικό. Όταν χτίστηκε το καινούργιο κτίριο το τότε δημοτικό έκλεισε και μεταφέρθηκε στο καινούργιο κτίριο. Το γυμνάσιο στο διάστημα αυτό λειτουργούσε για κάποιο καιρό ως νηπιαγωγείο όπου πήγαιναν τα μικρότερα παιδιά,ως κινηματογράφος τον χειμώνα και αργότερα ως αποθήκη ζωοτροφών. Το 1981 ιδρύθηκε το Γυμνάσιο καθώς αποκαταστάθηκαν οι ζημιές και εκσυγχρονίστηκε το σχολείο και έτσι τα αδέλφια Καλφαγιάννη που έκαναν χορηγία στο σχολείο το βάφτισαν με το επίθετο τους. 

Το Καλφαγιάννειο είναι ιστορικό διατηρητέο μνημείο, διότι «αποτελεί μοναδικό χαρακτηριστικό δείγμα σχολικού κτιρίου του τέλους του 19ου αιώνα, και είναι άμεσα συνδεδεμένο με την πολιτισμική ιστορία του τόπου». Ιδιαίτερα αρχιτεκτονικά στοιχεία του σχολείου είναι οι μεγάλοι σε μέγεθος τοίχοι, οι καμάρες των παραθύρων, οι λεπτομέρειες που έχουν οι πόρτες γύρω γύρω και τα ξύλινα ταβάνια.Το σχολείο βρίσκεται στη Φίλια, στο βορειοδυτικό τμήμα της Λέσβου. Η απόσταση ανάμεσα στη Φίλια και το Σκαλοχώρι είναι περίπου 7 χλμ και η Ανεμώτια είναι κάπου στη μέση.Στο σχολείο έρχονται μαθητές από τα τρία χωριά τη Φίλια, την Ανεμώτια και το Σκαλοχώρι.

Κατηγορία:Σχολεία στην Ελλάδα
Ευρώπη της Ελευθερίας και της Άμεσης Δημοκρατίας

thumb|right|200px|Το λογότυπο της κοινοβουλευτικής ομάδας μέχρι το 2014.
Η Ευρώπη της Ελευθερίας και της Άμεσης Δημοκρατίας (αγγλ. "Europe of Freedom and Direct Democracy", γαλλ. "Europe de la liberté et de la démocratie directe") είναι μία δεξιά ευρωσκεπτικιστική πολιτική ομάδα του Ευρωπαϊκού Κοινοβουλίου. Η πολιτική ομάδα ιδρύθηκε ύστερα από τις Ευρωεκλογές του 2009, ενώ αποτελείται από κόμματα που συμμετείχαν στις παλαιότερες πολιτικές ομάδες Ανεξαρτησία/Δημοκρατία και Ένωση για μια Ευρώπη των Εθνών, οι οποίες υπήρχαν στο Κοινοβούλιο που συντέθηκε ύστερα από τις Ευρωεκλογές του 2004.

Η ομάδα αποτελείται από 10 κόμματα, με τα μεγαλύτερα από αυτά να είναι το Κόμμα Ανεξαρτησίας Ηνωμένου Βασιλείου με 11 έδρες και η ιταλική Λέγκα του Βορρά με 9 έδρες, ενώ συμμετέχει σε αυτή και ένας ανεξάρτητος ευρωβουλευτής. Η Ευρώπη της Ελευθερίας και της Δημοκρατίας είναι η πιο εχθρική από όλες τις πολιτικές ομάδες του Ευρωπαϊκού Κοινοβουλίου προς την ευρωπαϊκή ενοποίηση. Ιδεολογικά, θεωρείται ότι ανήκει στα δεξιά προς ακροδεξιά του πολιτικού φάσματος.

Η ομάδα διαλύθηκε στις 16 Οκτωβρίου 2014, όταν η Λετονή ευρωβουλευτής Ιβέτα Γκριγκούλε του κόμματος Ένωση Πρασίνων και Αγροτών αποχώρησε από αυτή, λόγω του κανονισμού ότι στην ομάδα θα πρέπει να συμμετέχουν ευρωβουλευτές που εκπροσωπούν τουλάχιστον το ένα τέταρτο των κρατών-μελών. Ωστόσο, η ομάδα αναγνωρίστηκε εκ νέου από το Ευρωπαϊκό Κοινοβούλιο στις 20 Οκτωβρίου όταν προσχώρησε σε αυτή ο Πολωνός ευρωβουλευτής Ρόμπερτ Ιβάσκεβιτς του κόμματος Κογκρέσο για τη Νέα Δεξιά, παρόλο που ήταν ο μόνος ευρωβουλευτής του κόμματος που προσχώρησε στην ομάδα, καθώς το κόμμα εντάσσεται στους μη εγγεγραμμένους. Πολωνικά δημοσιεύματα έκαναν λόγο για συμφωνία μεταξύ του Κόμματος Ανεξαρτησίας του Ηνωμένου Βασιλείου και του Κογκρέσου για τη Νέα Δεξιά προκειμένου να διατηρηθεί η κοινοβουλευτική ομάδα, ενώ έχει ασκηθεί και κριτική στο Κόμμα Ανεξαρτησίας δεδομένου ότι ο αρχηγός του Κογκρέσου για τη Νέα Δεξιά Γιάνους Κόρβιν-Μίκε είχε εκφράσει στο παρελθόν διάφορες ακροδεξιές απόψεις.
Πρόγια

Πρόγια (proja στα σέρβικα ή και srpska proja σέρβικο καλαμποκόψωμο) ονομάζεται ένα είδος καλαμποκόψωμου το οποίο είναι τοπική σπεσιαλιτέ της Σερβίας. Στο παρελθόν ήταν σε πολλές περιοχές το κύριο είδος ψωμιού στη χώρα. Το ψωμί αυτό καταναλωνόταν πιο συχνά από τους χωρικούς της Σερβίας παρά το λευκό ψωμί και συνήθως φτιάχνεται με αλεύρι καλαμποκιού, αλάτι, βούτυρο, αυγά και γάλα ενώ παλαιότερα φτιαχνόταν μόνο με αλεύρι καλαμποκιού και νερό. Η πρόγια είναι παραδοσιακά συνδεδεμένη με εποχές φτώχιας για τους Σέρβους.
Φιλελεύθεροι Δημοκράτες

Οι Φιλελεύθεροι Δημοκράτες (αγγλ. "Liberal Democrats") είναι ένα φιλελεύθερο πολιτικό κόμμα του Ηνωμένου Βασιλείου. Το κόμμα υποστηρίζει την συνταγματική και εκλογική μεταρρύθμιση, την προοδευτική φορολογία, τον περιβαλλοντισμό, την προστασία της νομοθεσίας για τα ανθρώπινα δικαιώματα, την τραπεζική μεταρρύθμιση και τις πολιτικές ελευθερίες. Το κόμμα ιδρύθηκε το 1988 ύστερα από τη συγχώνευση του Φιλελεύθερου και του Σοσιαλδημοκρατικού Κόμματος. Τα δύο κόμματα είχαν σχηματίσει τον εκλογικό συνασπισμό Σοσιαλδημοκρατικό Κόμμα-Φιλελεύθερη Συμμαχία πριν από επτά χρόνια. Το Φιλελεύθερο Κόμμα υπήρχε για 129 χρόνια, ενώ βρέθηκε στην κυβέρνηση υπό την ηγεσία ηγετών όπως οι Γουίλιαμ Γκλάντστοουν, Χέρμπερτ Χένρι Άσκουιθ και Ντέιβιντ Λόιντ Τζωρτζ. Οι κυβερνήσεις των Φιλελευθέρων έχουν χαρακτηριστεί από τις φιλελεύθερες μεταρρυθμίσεις της κοινωνικής πρόνοιας, οι οποίες συνέβαλαν στη δημιουργία του σύγχρονου βρετανικού κράτους πρόνοιας. Κατά τη δεκαετία του 1920, το Φιλελεύθερο Κόμμα αντικαταστάθηκε από το Εργατικό Κόμμα στη θέση του κυρίου αντιπάλου του Συντηρητικού Κόμματος.

Αρχηγός του κόμματος ήταν μέχρι τις 7 Μαΐου 2015 ο Νικ Κλεγκ, ο οποίος εξελέγη στη θέση αυτή ύστερα από τις εσωκομματικές εκλογές του 2007. Στις εκλογές του 2010, οι Φιλελεύθεροι Δημοκράτες κέρδισαν το 23% των ψήφων και 57 από τις συνολικά 650 έδρες της Βουλής των Κοινοτήτων του Ηνωμένου Βασιλείου, πίσω από το Συντηρητικό Κόμμα (307 έδρες) και το Εργατικό Κόμμα (258 έδρες). Μετά τις εκλογές, κανένα κόμμα δεν μπορούσε να σχηματίσει αυτοδύναμη κυβέρνηση, οπότε το κόμμα στήριξε κυβέρνηση συνασπισμού με το Συντηρητικό Κόμμα. Ο Νικ Κλεγκ έγινε αναπληρωτής πρωθυπουργός του Ηνωμένου Βασιλείου, ενώ διάφορα στελέχη του κόμματος ανέλαβαν υπουργικές θέσεις. Στις εκλογές της 7ης Μαΐου 2015 όμως, η ψήψος των Φιλελεύθερων σχεδόν κατέρρευσε, καθώς πήραν το 7% των ψήφων και μόλις 8 έδρες από τις 650 έδρες. Μετά την ήττα, ο Νικ Κλεγκ παραιτήθηκε από ηγέτης του κόμματος.
Κρητικός Πόλεμος

Ο E΄ Βενετοτουρκικός Πόλεμος, γνωστός και ως Κρητικός Πόλεμος από το κύριο θέατρο επιχειρήσεων, καλείται η πολεμική αναμέτρηση μεταξύ της δημοκρατίας της Βενετίας και των συμμάχων αυτής χριστιανικών δυνάμεων με την Οθωμανική Αυτοκρατορία. Έλαβε χώρα κυρίως έξω από τα τείχη του Χάνδακα (σημερινό Ηράκλειο) αλλά και σε ολόκληρο το νησί και τις θάλασσες γύρω από την Κρήτη. 

Όλα τα κάστρα και οι μεγάλες πόλεις καταλήφθηκαν από τούς Οθωμανούς τον πρώτο χρόνο του πολέμου, το φρούριο του Χάνδακα αντιστάθηκε αποτελεσματικά και συνέχισε να αντιστέκεται για τα επόμενα 25 χρόνια, οι περιοχές της ενδοχώρας θα καταληφθούν πολύ αργότερα. Μετά από τις πρώτες αποτυχημένες επιχειρήσεις των Οθωμανών στον Χάνδακα και οι δυο πλευρές στράφηκαν στην αποκοπή των γραμμών ανεφοδιασμού του αντίπαλου. Έτσι ο πόλεμος απλώθηκε σε ολόκληρο το νησί και στις θάλασσες γύρω από την Κρήτη και το Αιγαίο.
Ύας

Ο Ύας, κατά την ελληνική μυθολογία, ήταν ο θεός των εποχιακών βροχών και αδελφός των Υάδων και των Πλειάδων. Ήταν γιος του Τιτάνα Άτλαντα και της Πλειόνης, μια από τις Ωκεανίδες και κόρη του Τιτάνα Ωκεανού και της Τιτανίδας Τηθύος. Πέθανε σε νεαρή ηλικία κατά τη διάρκεια κυνηγιού από έναν αγριόχειρο (μια άλλη εκδοχή λέει από ένα λιοντάρι όταν ο Ύας προσπάθησε να της πάρει τα μικρά της, ενώ μια άλλη από αγριόχοιρο). Μετά τον θάνατό του έγινε αστέρι στον αστερισμό του Λέοντα. Οι αδερφές του, οι Υάδες, τον πένθησαν με τόσο πάθος και αφοσίωση που πέθαναν από την θλίψη τους. Ο θεός Δίας, ως αναγνώριση της οικογενειακής τους αγάπης, τις λυπήθηκε και τις έκανε αστέρια στον ουρανό (ο αστερισμός των Υάδων) και τις τοποθέτησε πάνω από τον Ταύρο.

Κατηγορία:Θεότητες της ελληνικής μυθολογίας
Κατηγορία:Θεότητες της βροχής
Celtic Frost

Οι Celtic Frost ήταν ελβετικό heavy metal συγκρότημα, το οποίο σχηματίστηκε το 1984 στη Ζυρίχη. Θεωρείται ότι άσκησαν ιδιαίτερη επιρροή στα συγκροτήματα του ακραίου metal. Το συγκρότημα παρουσίασε δύο περιόδους ενεργού δράσης, από το 1984 και το σχηματισμό τους μέχρι το 1993 και από το 2001 ως το 2008.
Η κάθοδος των εννιά

Η κάθοδος των εννιά, είναι τίτλος βιβλίου του Θανάση Βαλτινού που γράφτηκε το 1959. Πρωτοδημοσιεύτηκε στο περιοδικό "Εποχές" το Σεπτέμβριο του 1963. Κυκλοφόρησε σε βιβλίο για πρώτη φορά στα γερμανικά το 1976 από τις LCΒ-Editionen του Δυτικού Βερολί­νου, σε μετάφραση Johannes Veissert. Στην Ελλάδα δημοσιεύτηκε σε βιβλίο το 1978 από τις εκδόσεις ΚΕΔΡΟΣ και ανατυπώθηκε το 1979.

Το 1984 μεταφέρθηκε τον κινηματογράφο με τον τίτλο «Η κάθοδος των εννέα», από το σκηνοθέτη Χρήστο Σιοπαχά. Η ταινία συμμετείχε στο 25o Φεστιβάλ Κινηματογράφου Θεσσαλονίκης και τιμήθηκε με τα βραβεία μουσικής, πρωτοεμφανιζόμενου σκηνοθέτη και β' ανδρικού ρόλου. Επίσης, βραβεύτηκε με Χρυσή Σφαίρα σκηνοθεσίας στο Διεθνές Φεστιβάλ Κινηματογράφου της Μόσχας.
Κώστας Κλειδουχάκης

Ο Κώστας Κλειδουχάκης ήταν Έλληνας διεθνής ποδοσφαιριστής του Ολυμπιακού, ιδρυτικό μέλος και πρώτος τερματοφύλακας στην ιστορία του συλλόγου.
Ιντεπεντιέντε Σάντα Φε

Η Ιντεπεντιέντε Σάντα Φε είναι μια επαγγελματική, κολομβιανή, ποδοσφαιρική ομάδα από την Μπογκοτά. Ιδρύθηκε στις 28 Φεβρουαρίου 1941. Έδρα της ομάδας είναι το Estadio El Campín, χωρητικότητας 36.343 θεατών. Συμμετέχει στην Categoría Primera A.
Ιντεπεντιέντε Μεδεγίν

Η Ιντεπεντιέντε Μεδεγίν είναι επαγγελματική, κολομβιανή, ποδοσφαιρική ομάδα από την πόλη Μεδεγίν, η οποία συμμετέχει στην. Έδρα της ομάδας είναι το Atanasio Girardot χωρητικότητας 40943 θεατών. Ιδρύθηκε στις 15 Απριλίου 1913. Έχει κατακτήσει 5 εθνικά πρωταθλήματα. Το 2003 κατέλαβε την τρίτη θέση στο Κόπα Λιμπερταδόρες.
Λούλαχ της Σκωτίας

Ο Λούλαχ της Σκωτίας ή Λούλαχ ο Άτυχος ή Λούλαχ ο Ελαφρόμυαλος (σκωτικά: "Lulach mac Gille Coemgain", γαελικά: "Lughlagh mac Gille Chomghain", πριν το 1033 - 17 Μαρτίου 1058) ήταν βασιλίας της Σκωτίας (15 Αυγούστου 1057 - 17 Μαρτίου 1058). 
Ο Λούλαχ της Σκωτίας ήταν γιος της Γκρουόχ της Σκωτίας συζύγου του Μάκβεθ της Σκωτίας και του πρώτου συζύγου της Γκίλλε Κοεμγκαίν, μορμάρου του Μόρεϊ. Ο Μάκβεθ έπεσε στην "μάχη του Λουμφανάν" στις 15 Αυγούστου 1057, οι οπαδοί του βασιλιά τοποθέτησαν στον θρόνο τον θετό γιο του Λούλαχ. Η στέψη του έγινε πιθανότατα στις 8 Σεπτεμβρίου 1057 στην Σκον, είναι ο πρώτος βασιλιάς για τον οποία καταγράφονται λεπτομερώς οι τελετές στέψης. Ο Λούλαχ ήταν αδύναμος βασιλιάς, βασίλευσε μόνο λίγους μήνες και τα προσωνύμια του τα πήρε πριν ανατραπεί και δολοφονηθεί από τον Μάλκολμ Γ΄ της Σκωτίας.
Ο γιος του Λούλαχ Μέιλ Σνεχτάι ήταν μορμάρος του Μόρεϊ, ο Άνγκους του Μόρεϊ ήταν γιος της αδελφής του Λούλαχ. Ο τάφος του Λούλαχ πιστεύεται ότι βρίσκεται στην Αϊόνα, στο ιερό νησί του Άγιου Κολούμπα γύρω από το μοναστήρι αλλά η ακριβής θέση του δεν έχει εξακριβωθεί.

Ο Λούλαχ ήταν δευτερεύων χαρακτήρας στο ιστορικό μυθιστόρημα της Ντόροθυ Ντάννεττ (1923 - 2001) "Βασιλιάς εφεξής" που παρουσιάζεται σαν εραστής, η Ντάννεττ παρουσιάζει τον Λούλαχ σαν πηγή πληροφοριών για την αναζήτηση του αληθινού Μάκβεθ.
Ο Λούλαχ είναι επίσης ο πρωταγωνιστής στο παιδικό μυθιστόρημα της Τζάκι Φρεντς (γεν. 1953) "Μάκβεθ και γιος" και στο μυθιστόρημα της Σούζαν Κίνγκ (γεν.1951) "Λαίδη Μάκβεθ".
Δρόγη

Δρόγη είναι ο όρος που συνδέεται με τα φαρμακευτικά κυρίως φυτά, αλλά συχνά και με εκείνα που έχουν κάποια άλλη χρήση, καθώς και με τα αντίστοιχα ζωικής προέλευσης ή ορυκτά. Δρόγη είναι το μόνο μέρος του φυτικού η ζωικού οργανισμού, π.χ. φύλλα, η φλοιός, η σπέρματα, η άλλο όργανο του φυτού η ζώου, που χρησιμοποιείται για την θεραπευτική η άλλη δράση του. Επίσης δρόγες χαρακτηρίζονται τα εκκρίματα, είτε παθολογικά είτε φυσιολογικά όπως για παράδειγμα η ρητίνη καθώς και τα προϊόντα εκχύλισης. Στις δρόγες είναι συγκεντρωμένες εκείνες οι ουσίες στις οποίες οφείλεται η δράση του φυτού.

Η δρόγη διαφέρει από την έννοια φάρμακο. Ως φάρμακο χαρακτηρίζεται οποιαδήποτε χημική ουσία η προϊόν, το οποίο παρουσιάζει φαρμακολογικές ιδιότητες και επομένως είναι σε θέση να προκαλέσει μεταβολές σε φυσιολογικές λειτουργίες οργανικών η βιοχημικών συστημάτων.

Για παράδειγμα στα φύλλα της "Digitalis purpurea" θεωρούνται ως δρόγες, ένα από τα βασικά του συστατικά, η διγιταλίνη, θεωρείται φάρμακο. Το ίδιο συμβαίνει και με το όπιο. Το όπιο είναι δρόγη, αλλά η μορφίνη (βασικό συστατικό) του οπίου, είναι φαρμακευτική ουσία με πολλαπλές δράσεις, κυρίως στο κεντρικό νευρικό σύστημα.

Ο όρος "δρόγη" εμφανίστηκε για πρώτη φορά στην Αγγλία του ΙΔ' αιώνα στο Dispensatorium et aromatorium του Νικολάους το 1536, άλλα υπάρχουν πολλές απόψεις περί της ετυμολογίας της λέξης δρόγη, από την ολλανδική "droog" έως την κελτική "droch", όλοι όροι για τον χαρακτηρισμό ουσιών με χαρακτηριστική γεύση.
Αλέξανδρος Σεβήρος

Ο Αλέξανδρος Σεβήρος ("Marcus Aurelius Severus Alexander", 1 Οκτωβρίου 208 – 19 Μαρτίου 235) ήταν Ρωμαίος αυτοκράτορας από το 222 έως το 235. Ήταν γιος του Μάρκου Ιουλίου Γεσίου Μαρκιανού. Ο Αλέξανδρος ήταν ο τελευταίος αυτοκράτορας της δυναστείας των Σεβήρων. Ανέλαβε τη βασιλεία σε μικρή ηλικία (14 ετών), με αποτέλεσμα την πραγματική εξουσία να την ασκούν στην αρχή η γιαγιά του Ιουλία Μαίσα (γυναικαδελφή του αυτοκράτορα Σεπτίμιου Σεβήρου) μέχρι το θάνατό της (226) και μετέπειτα η μητέρα του Ιουλία Αβίτα Μαμαία και ένα συμβούλιο αντιβασιλείας αποτελούμενο από 16 συγκλητικούς. Η καθοδηγούμενη και άτολμη εξουσία του κατέρρευσε το 235, όταν δολοφονήθηκε από τον στρατό στη Γερμανία, σηματοδοτώντας την αρχή ενός εμφύλιου σπαραγμού, που ταλαιπώρησε την αυτοκρατορία για 50 χρόνια.
Škoda 100

Το Škoda 100, μαζί με το λίγο ισχυρότερο και πληρέστερο Škoda 110 και τις διάφορες εκδόσεις τους, ήταν ένα μικρομεσαίο σεντάν αυτοκίνητο της τότε τσεχοσλοβακικής και σήμερα τσεχικής αυτοκινητοβιομηχανίας Škoda Auto. Παρουσιάστηκε στα μέσα του 1969 και η παραγωγή του ξεκίνησε τον Αύγουστο του 1969 και τελικώς έφτασε έως τον Ιανουάριο του 1977, ενώ οι σπορ εκδόσεις, των οποίων η παραγωγή σταμάτησε το 1982, κατασκευάστηκαν σε λίγα αντίτυπα και σύντομα έγιναν συλλεκτικές. Συνολικά παρήχθησαν 1.079.708 αντίτυπα όλων των εκδόσεων της σειράς αυτής, με αποτέλεσμα να γίνει το πρώτο αυτοκίνητο στην ιστορία της Škoda που ξεπέρασε το 1 εκατομμύριο μονάδες. Αντικατέστησε τα Škoda 1000 MB / 1100 MB και αντικαταστάθηκε τον Αύγουστο του 1976 από τα Škoda 105 / 120.
Διοίκηση Ασιανής

Η Διοίκηση Ασιανής ήταν διοικητική περιφέρεια της Ρωμαϊκής Αυτοκρατορίας και στη συνέχεια της Ανατολικής Ρωμαϊκής αυτοκρατορίας. 

Δημιουργήθηκε το 314 μ.Χ. και περιελάμβανε την δυτική και νότια Μικρά Ασία και τα νησιά του Αιγαίου, εδάφη που συμπίπτουν με αυτά της ρωμαϊκής Επαρχίας Ασίας. Διοικητικά ανήκε στην Υπαρχία της Ανατολής (Praefectura praetorio per Orientem) και ο διοικητής της διοίκησης είχε τον τίτλο του βικάριου. Στην Ανατολική ρωμαϊκή αυτοκρατορία (Βυζαντινή) ήταν μία από τις 12 διοικητικές περιφέρειες που αντικατέστησαν την προηγούμενη διοικητική μεταρρύθμιση του αυτοκράτορα Διοκλητιανού. 

Η Διοίκηση περιελάμβανε αρχικά 8 επαρχίες και με την μεταρρύθμιση των βυζαντινών αυτοκρατόρων του 4ου αιώνα 11 επαρχίες. Καταργήθηκε τον 6ο αιώνα με την δημιουργία των Θεμάτων.
Σωτήρης Δημητρίου

Ο Σωτήρης Δημητρίου (Αμπελώνας Θεσπρωτίας, 1955) είναι Έλληνας συγγραφέας και λογοτέχνης. Το 2013, ο Σωτήρης Δημητρίου βραβεύθηκε για συλλογή διηγημάτων του από την Ακαδημία Αθηνών.. Τα έργα του "Η φλέβα του λαιμού" και "Η βραδυπορία του καλού" έλαβαν βραβείο διηγήματος του περιοδικού "Διαβάζω" 1999 και του 2002. Έργα του έχουν μεταφραστεί στα αγγλικά.
Αμάντα Μιχαλοπούλου

Η Αμάντα Μιχαλοπούλου (Αθήνα, 1966) είναι βραβευμένη Ελληνίδα συγγραφέας. Το 2013, η Αμάντα Μιχαλοπούλου βραβεύθηκε για συλλογή διηγημάτων της από την Ακαδημία Αθηνών. Για τη συλλογή διηγημάτων "Έξω η ζωή είναι πολύχρωμη" του 1994, έλαβε Βραβείο Διη­γήματος από το περιοδικό Ρεύματα και για το μυθιστόρημα "Γιάντες" του 1996, έλαβε Βραβείο Μυθιστορήματος από το περιοδικό Διαβάζω. Βιβλία της έχουν μεταφραστεί σε πολλές γλώσσες. Το βιβλίο της "Θα ήθελα" του 2008, σε μετάφραση στην αγγλική γλώσσα, έλαβε το Βραβείο Διεθνούς Λογοτεχνίας του Αμερικανικού Ομοσπονδιακού Ιδρύματος Τεχνών.
Super Mario All-Stars

Το Super Mario All-Stars (ιαπωνικά: スーパー マリオ コレクション, Χέπμπορν: Supa Mario Korekushon, αγγλικά: Super Mario Collection) είναι συλλογή βιντεοπαιχνιδιών πλατφόρμας της σειράς "Super Mario", που αναπτύχθηκε και κυκλοφόρησε από την Nintendo για το SNES το 1993. Το παιχνίδι περιέχει remake των "Super Mario Bros.", "Super Mario Bros.: The Lost Levels", "Super Mario Bros. 2" και το "Super Mario Bros. 3". Τα παιχνίδια αναπτύχθηκαν για να εκμεταλλευτούν το υλικό του Super NES, με αναβαθμισμένα γραφικά και ήχους καθώς και μια δυνατότητα αποθήκευσης παιχνιδιού.

Μια εναλλακτική εκδοχή του παιχνιδιού που κυκλοφόρησε αργότερα το Δεκέμβριο του 1994, εκτός Ιαπωνίας, περιλαμβάνει το "Super Mario World". Μεταφέρθηκε και επανακυκλοφόρησε για το Wii το 2010 για τον εορτασμό της 25ης επετείου του "Super Mario Bros".
Διοίκηση Ποντικής

thumb|right|300px|Η διοίκηση Ποντικής
Η Διοίκηση Ποντικής ή και Διοίκηση Πόντου, ήταν διοικητική περιφέρεια της Ρωμαϊκής αυτοκρατορίας από τον 3ο αιώνα κι από τον 4ο αιώνα της Ανατολικής Ρωμαϊκής αυτοκρατορίας. Διοικητικό της κέντρο ήταν η Άγκυρα.

Περιελάμβανε την βόρεια, κεντρική και ανατολική Μικρά Ασία, είχε ονομαστεί από τον Εύξεινο πόντο. Διοικητικά ανήκε στην Υπαρχία της Ανατολής (Praefectura praetorio per Orientem) και ο διοικητής της διοίκησης είχε τον τίτλο του βικάριου. Στην Ανατολική ρωμαϊκή αυτοκρατορία (Βυζαντινή) ήταν μία από τις 12 διοικητικές περιφέρειες που αντικατέστησαν την προηγούμενη διοικητική μεταρρύθμιση του αυτοκράτορα Διοκλητιανού. 

Η Ρωμαϊκή διοίκηση περιελάμβανε 4 επαρχίες από τα εδάφη που είχαν πρόσφατα κατακτηθεί, με την μεταρρύθμιση των βυζαντινών αυτοκρατόρων του 314 μ.Χ. είχε αρχικά 6 επαρχίες και με επόμενες μεταβολές έφτασε τις 11 επαρχίες. Καταργήθηκε τον 6ο αιώνα με την δημιουργία των Θεμάτων.
Παπαστράτειο Κολυμβητήριο Πειραιά

Το Εθνικό Κλειστό Κολυμβητήριο Πειραιά «Πέτρος Καπαγέρωφ», γνωστό και ως Παπαστράτειο Κολυμβητήριο Πειραιά, είναι κλειστό κολυμβητήριο το οποίο βρίσκεται στον Πειραιά.
Διοίκηση Αιγύπτου

thumb|300px|Η διοίκηση Αιγυπτιακής
Η Διοίκηση Αιγύπτου, ήταν διοικητική περιφέρεια της Ανατολικής Ρωμαϊκής αυτοκρατορίας.

Περιελάμβανε τμήμα της σημερινής Αιγύπτου, και της Λιβύης, και προήλθε από την διαίρεση της Διοικήσεως Ανατολής περί το 381. Διοικητικά ανήκε στην Υπαρχία της Ανατολής (Praefectura praetorio per Orientem). Ο κυβερνήτης της διοικήσεως έφερε τον τίτλο του "αυγουστάλιου επάρχου", με έδρα του την Αλεξάνδρεια. Η διοίκηση καταργήθηκε με τις μεταρρυθμίσεις του Ιουστινιανού το 539, και αντικαταστάθηκε από μια σειρά δουκάτων.
Νότιοι Σλάβοι

Οι Νότιοι Σλάβοι είναι ένα υποσύνολο σλαβικών λαών που μιλούν νότιες σλαβικές γλώσσες. Κατοικούν μία συνεχόμενη περιοχή στη Βαλκανική χερσόνησο, τη νότια Παννονική πεδιάδα και τις ανατολικές Άλπεις, και χωρίζονται γεωγραφικά από το σώμα των Δυτικών Σλάβων και Ανατολικών Σλάβων από τους Ρουμάνους, τους Ούγγρους και τους Αυστριακούς. Συμπεριλαμβάνουν τους Βόσνιους, τους Βούλγαρους, τους Κροάτες, τους Μαυροβούνιους, τους Σέρβους, τους Σλαβομακεδόνες και τους Σλοβένους. Αποτελούν το μεγαλύτερο τμήμα του πληθυσμού στις κεντροευρωπαϊκές και Βαλκανικές χώρες Βουλγαρία, Βοσνία Ερζεγοβίνη, Κροατία, Μαυροβούνιο, Βόρεια Μακεδονία, Σερβία και Σλοβενία. Η περιοχή τους χωρίζεται από τα υπόλοιπα σλαβικά έθνη από το 15ο αιώνα από τα σύγχρονα μη σλαβικά κράτη της Αυστρίας, της Ουγγαρίας και της Ρουμανίας, που είχε ως αποτέλεσμα διαφορετική ιστορική πορεία για τα νότια σλαβικά έθνη απ' ό,τι οι Δυτικοί και Ανατολικοί σλάβοι.

Η χώρα της Γιουγκοσλαβίας (που σημαίνει «Νότια Σλαβία») ενοποίησε όλες τις νότιες σλαβικές περιοχές, εκτός από τη Βουλγαρία, σε ένα ενιαίο κράτος. Η έννοια της Γιουγκοσλαβίας, ως μοναδικού κράτους για όλους τους νότιους σλαβικούς λαούς, εμφανίστηκε το 17ο αιώνα και αναδείχθηκε χάρη στο Ιλλυρικό κίνημα του 19ου αιώνα. Το όνομα δημιουργήθηκε από το συνδυασμό των σλαβικών λέξεων «γιουγκ» (νότος) και «σλαβένι» (σλάβοι).
Χάν'νο

Το Χάν'νο ( Hannō-shi) είναι πόλη που βρίσκεται στην περιφέρεια Σαϊτάμα της Ιαπωνίας. Ιδρύθηκε την 1η Ιανουαρίου του 1954.
Το Δεκέμβριο του 2013 είχε κατ' εκτίμηση πληθυσμό 81.830 κατοίκων και πυκνότητα πληθυσμού 424 ανθρώπων ανά χλ². Η συνολική έκταση της πόλης είναι 134,60 χλ².
Το Χάν'νο αποτελείται κυρίως από αστικές και ημιαστικές περιοχές, οι οποίες περιβάλλονται από βουνά και ποτάμια.
Αμπαντάν

To Αμπαντάν (περσικά "آبادان, ābādān") είναι πόλη και νησί του Ιράν που ανήκει στην επαρχία Χουζεστάν, νοτιοδυτικά της χώρας. Οριοθετείται δυτικά από τον ποταμό Σατ αλ Άραμπ, βόρεια από τον ποταμό Καρούν, ανατολικά από το κανάλι του Μπαχμανσίρ και νότια από τον Περσικό Κόλπο.
Επαρχία Ευρώπης

thumb|right|250px|Η επαρχία Θρακικής Ευρώπης στην Διοίκηση της Θράκης το έτος 400
Η Επαρχία Ευρώπης κατά τον Ιεροκλή στον Συνέκδημο, ήταν μία από τις επαρχίες της Ανατολικής Ρωμαϊκής αυτοκρατορίας που δημιουργήθηκαν τον 4ο αιώνα μ.Χ.

Η επαρχία διοικούνταν από υπατικό και ανήκε διοικητικά στην Διοίκηση Θρακικής όπου ήταν μία από τις έξι επαρχίες της. Διοικητικό της κέντρο ήταν η Ευδοξιούπολη. Γεωγραφικά η επαρχία καταλάμβανε τμήμα της σημερινής Ανατολικής Θράκης. 

Σύμφωνα με τον Ιεροκλή τον γραμματικό η επαρχία είχε 14 πόλεις :
Super Mario Bros. 2

Το Super Mario Bros. 2 είναι βιντεοπαιχνίδι πλατφόρμας που αναπτύχθηκε από την Nintendo και κυκλοφόρησε στις 10 Οκτωβρίου 1988, για το Nintendo Entertainment System ως συνέχεια του αρχικού "Super Mario Bros.". Το παιχνίδι συμπεριλήφθηκε στη συλλογή "Super Mario All-Stars" για το SNES που κυκλοφόρησε το 1993. Επίσης επανακυκλοφόρησε στο Wii για το Virtual Console, στην Ευρώπη, την Αυστραλία και τη Νέα Ζηλανδία στις 25 του Μάη του 2007, στις ΗΠΑ στις 2 Ιουλίου 2007 και στην Ιαπωνία στις 10 Αυγούστου 2007.

μικρογραφία|Σκηνή από το παιχνίδι
Το "Super Mario Bros. 2" αρχικά προτάθηκε ως ένα demo για μια κατακόρυφη κύλιση, δύο παικτών, το παιχνίδι συνεργατική δράση που απορρίφθηκε. Είχε ως βασικό στόχο να είναι η συνέχεια του "Super Mario Bros.", αλλά και μια ριζική αναχώρηση από το προηγούμενο παιχνίδι Mario, κατά τη χρονική στιγμή, το gameplay της σειράς Mario δεν είχε ακόμη σημαντικά τυποποιηθεί. Το πρωτότυπο "Super Mario Bros." η ίδια είχε ήδη μια ριζικά διαφορετική συνέχεια του αρχικού παιχνιδιού arcade "Super Mario Bros.", και αυτό το νέο sequel προτάθηκε ως ένα μείγμα του παιχνιδιού και των δύο αυτών δύο επιτυχημένων παιχνιδιών Mario. Οι λόγοι για τη διάλυση του αρχικού πρωτοτύπου που περιλαμβάνονται τους τεχνικούς περιορισμούς του υλικού NES γεγονός που καθιστά δύσκολο να παράγει ένα γυαλισμένο παιχνίδι το οποίο να διαθέτει έναν κατακόρυφο προσανατολισμό και χαρακτηριστικά multiplayer σχεδιάστηκαν για το έργο. Αποφασίστηκε να προστεθούν περισσότερα στοιχεία παιχνιδιών Mario, όπως οριζόντια επίπεδα, αν και πολλοί κατακόρυφα επίπεδα διατηρήθηκαν στο τελικό σχέδιο. Δεδομένου ότι το παιχνίδι είχε περάσει από κάποια ανάπτυξη, η Nintendo δημιούργησε το παιχνίδι "Yume KOJO: Doki Doki panic" για το Family Computer Disk System κατά τη διάρκεια της συμφωνίας της με την εταιρία Fuji Television. Το παιχνίδι άλλαξε, ώστε να ταιριάζει με το θέμα από τους διασημότερους χαρακτήρες της Nintendo και την περιπέτεια τους.

Όταν η Nintendo της Αμερικής κατέληξε στο συμπέρασμα ότι το Ιαπωνικό Super Mario Bros. 2 ήταν πάρα πολύ δύσκολο, επέλεξαν να μετατρέψουν το "Yume Kojo: Doki Doki panic" σε ένα sequel του "Super Mario Bros.". έξω από την Ιαπωνία. Το παιχνίδι έγινε μια εμπορική επιτυχία, και τελικά το παιχνίδι έγινε αρκετά ευνοϊκά δεκτό ώστε να κυκλοφορήσει στην Ιαπωνία για το Family Computer Disc System ως το "Super Mario USA". Μετά την επιτυχή εκτέλεση των πωλήσεων, το "Super Mario Bros. 2 "έκτοτε θεωρείται ένα κλασικό "Super Mario Bros." παιχνίδι σε όλο τον κόσμο (συμπεριλαμβανομένης της Ιαπωνίας), και έκτοτε έχει κυκλοφορήσει σε πολλές επανεκτελέσεις, συμπεριλαμβανομένων του ότι είναι ένα από τα "Mario" παιχνίδια στο "Super Mario All-Stars", και καθώς έχει το δικό του remake για το Game Boy Advance ως το "Super Mario Advance".
Σαβσί Μπέη

Ο Σαβσί Μπέη (τούρκικα:Savcı Bey), ήταν Οθωμανός πρίγκηπας κατά τον 14ο αιώνα όταν στο Βυζάντιο βασίλευε ο Ιωάννης Η΄ Παλαιολόγος.Ο Σαβσί Μπέη ήταν ο νεότερος γιος του σουλτάνου Μουράτ Α΄.Το όνομα της μητέρας του και η ημερομηνία γέννησής του είναι άγνωστα.Την περίοδο της Οθωμανικής Αυτοκρατορίας, όλοι οι πρίγκηπες ήταν υποχρεωμένοι να διοικούν σαντζάκια, ως μέρος της εκπαίδευσής τους.Το σαντζάκι του Σαβσί ήταν η Προύσα, συμπρωτεύουσα της αυτοκρατορίας μαζί με την Ανδριανούπολη.
Επαρχία Αιμιμόντου

thumb|right|250px|Η επαρχία Αιμιμόντου στην Διοίκηση της Θρακικής το έτος 400 
Η Επαρχία Αιμιμόντου ή Ημιμόντου όπως αναφέρεται από τον Ιεροκλή στον Συνέκδημο, ήταν κομμάτι της διοικητικής διαίρεσης της Ρωμαϊκής αυτοκρατορίας και της Ανατολικής Ρωμαϊκής αυτοκρατορίας.

Η επαρχία δημιουργήθηκε με τις μεταρρυθμίσεις του Διοκλιτιανού τον 3ο αιώνα. Στην πρώιμη βυζαντινή περίοδο και με την διοικητική μεταρρύθμιση του 4ου αιώνα μ.Χ. η επαρχία πέρασε στην ανατολική Ρωμαϊκή αυτοκρατορία. Η επαρχία κατελάμβανε εδάφη της σημερινής Βουλγαρίας και Ανατολικής Θράκης στον Εύξεινο πόντο. 

Διοικητικά ήταν μέρος της Διοίκησις Θρακικής και της επαρχότητας της Ανατολής, ο διοικητής της είχε τον ρωμαϊκό τίτλο του ηγεμόνα. Καταργήθηκε τον 7ο αιώνα με την δημιουργία των Θεμάτων.

Διοικητικό κέντρο της ήταν η Αδριανούπολη, άλλες πόλεις ήταν η Αγχίαλος, η Δελβετός, η Πλωτινόπολη και η Τζόιδα.
Morrison Hotel

Morrison Hotel είναι ο τίτλος του πέμπτου στούντιο δίσκου του αμερικανικού ροκ συγκροτήματος The Doors, ο οποίος ηχογραφήθηκε το Νοέμβριο του 1969 και κυκλοφόρησε στις 9 Φεβρουαρίου της επόμενης χρονιάς.

Το άλμπουμ επανεκδόθηκε σε μορφή CD στις 17 Ιουλίου 2000 από την "EastWest".
Έμμα Τόμσον

Η Έμμα Τόμσον ("Emma Thompson", 15 Απριλίου 1959) είναι Αγγλίδα ηθοποιός, σεναριογράφος και συγγραφέας βραβευμένη με Όσκαρ Α' Γυναικείου Ρόλου για την ταινία του 1992 "Επιστροφή στο Χάουαρντς Εντ (Howards End)" καθώς και με Όσκαρ Διασκευασμένου Σεναρίου για την ταινία του 1995 "Λογική και Ευαισθησία (Sense and Sensibility)". Η ηθοποιός έχει επίσης τιμηθεί με τρία Βραβεία BAFTA, δυο Χρυσές Σφαίρες και ένα Βραβείο Έμμυ. Μερικές από τις σημαντικότερες ταινίες της Τόμσον είναι οι εξής: "Ερρίκος ο 5ος (Henry V, 1989)", "Επιστροφή στο Χάουαρντς Εντ (Howards End, 1992)", "Τα Απομεινάρια μιας Μέρας (The Remains of the Day, 1993)", "Εις το Όνομα του Πατρός (In the Name of the Father, 1993)", "Λογική και Ευαισθησία (Sense and Sensibility, 1995)", "Όλες οι Γυναίκες του Προέδρου (Primary Colors, 1998)", "Αγάπη Είναι... (Love Actually, 2003)", "Η Τελευταία Ευκαιρία (Last Chance Harvey, 2008)" και "Η Μαγική Ομπρέλα (Saving Mr. Banks, 2013)".